 

LEIDIMŲ IR SPRENDIMŲ KIRSTI, KITAIP PAŠALINTI IŠ AUGIMO VIETOS AR INTENSYVIAI GENĖTI SAUGOTINUS ŽELDINIUS IŠDAVIMO ADMINISTRACINĖS PASLAUGOS TEIKIMO APRAŠYMAS
 

	Eil. Nr.
	Pavadinimas
	Aprašymo turinys

	1.
	Administracinės paslaugos kodas
	

	2.
	Administracinės paslaugos versija
	

	3.
	Administracinės paslaugos pavadinimas
	Leidimų ir sprendimų kirsti, kitaip pašalinti iš augimo vietos ar intensyviai genėti saugotinus želdinius išdavimas

	4.
	Administracinės paslaugos apibūdinimas
	Paslauga apima leidimo išdavimą (fiziniams ir juridiniams asmenims) arba sprendimo priėmimą (savivaldybės ar valstybinėje žemėje) kirsti, kitaip pašalinti iš augimo vietos ar intensyviai genėti* saugotinus medžius ir krūmus Ignalinos rajono savivaldybės teritorijoje (ne miško žemėje).
Intensyvus genėjimas – lajos sutvarkymas pašalinant daugiau kaip 30 % jos tūrio. 
Leidimo galiojimas: Vadovaujantis LR Želdynų įstatymu, išduotas leidimas ar priimtas sprendimas galioja neterminuotai.

	5.
	Teisės aktai, reguliuojantys administracinės paslaugos teikimą
	· Lietuvos Respublikos želdynų įstatymas

· Lietuvos Respublikos Vyriausybės 2008 m. kovo 12 d. nutarimas Nr. 206 "Dėl Kriterijų, pagal kuriuos medžiai ir krūmai, augantys ne miškų ūkio paskirties žemėje, priskiriami saugotiniems, patvirtinimo ir medžių ir krūmų priskyrimo saugotiniems"

· Ignalinos rajono savivaldybės tarybos 2025 m. vasario 21d. sprendimas Nr. T-17 „Dėl Ignalinos rajono savivaldybės želdynų ir želdinių apsaugos taisyklių patvirtinimo“ https://teisineinformacija.lt/ignalina/document/39688?version=1
· Lietuvos Respublikos aplinkos ministro 2008 m. birželio 26 d. įsakymas Nr. D1-343 "Dėl Želdinių atkuriamosios vertės įkainių patvirtinimo"

· Lietuvos Respublikos aplinkos ministro 2007 m. gruodžio 14 d. įsakymas Nr. D1-673 "Dėl Želdinių būklės ekspertizės tvarkos aprašo patvirtinimo"

	6.
	Informacija ir dokumentai, kuriuos turi pateikti asmuo
	· Nustatytos formos prašymas;

· Nustatyta tvarka suderintas ir patvirtintas projektas, kuriame numatytas želdinių kirtimas, persodinimas ar kitoks pašalinimas, intensyvus genėjimas, specialusis planas, kitas teritorijų planavimo dokumentas (jei buvo rengiamas)

· Nekilnojamojo turto registro centrinio duomenų banko išrašo apie nuosavybės teise įregistruotą žemės sklypą kopija (neprivaloma).

· Įgaliojimo kopija, jei prašymą ir dokumentus pasirašo ir teikia įgaliotas asmuo. 
· Želdinių būklės ekspertizės išvada (Ignalinos rajono savivaldybės želdynų ir želdinių apsaugos taisyklių  76 punkte nurodytais atvejais).
· Prašomo (-ų) pašalinti saugotino (-ų) želdinio (-ų) fotonuotrauka (-os).

	7.
	Informacija ir dokumentai, kuriuos turi gauti institucija (prašymą nagrinėjantis tarnautojas)
	· Nekilnojamojo turto registro duomenys apie sklypą ir jo ribas;
· Duomenys apie sklypui taikomas specialiąsias žemės naudojimo sąlygas (apsaugos zonas);
· Savivaldybės želdynų ir želdinių apsaugos, priežiūros ir tvarkymo komisijos atliktos želdinių apžiūros natūroje vertinimo išvada / aktas.

	8.
	Administracinės paslaugos teikėjas
	Vyriausiasis specialistas (ekologas) 

	9.
	Administracinės paslaugos vadovas
	

	10.
	Administracinės paslaugos suteikimo trukmė
	Sprendimas priimamas per 20 darbo dienų nuo visų teisingai užpildytų dokumentų gavimo ir užregistravimo dienos.

	11.
	Administracinės paslaugos suteikimo kaina (jei paslauga teikiama atlygintinai)
	Nemokama
Svarbu: Kai šalinami geros būklės saugotini želdiniai, leidimas išduodamas tik po to, kai pareiškėjas sumoka savivaldybės apskaičiuotą želdinių atkuriamosios vertės kompensaciją (jei netaikomos įstatyme numatytos išimtys).

	12.
	Prašymo forma, pildymo pavyzdys ir prašymo turinys
	

	13.
	Informacinės ir ryšių technologijos, naudojamos teikiant administracinę paslaugą
	 -

	14.
	Administracinės paslaugos teikimo ypatumai
	Avarijų ir stichinių nelaimių atveju: 
· Jei želdiniai yra išversti, nulaužti audros ir kelia tiesioginį pavojų gyvybei ir turtui, darbus galima atlikti nedelsiant.
· Prieš pradedant avarinio medžio kirtimą, būtina fotonuotraukomis užfiksuoti būklę.
· Apie atliktus skubius darbus per 3 darbo dienas privaloma raštu ar el. paštu informuoti Ignalinos rajono savivaldybės administraciją, kartu pateikiant nuotraukas.

	15.
	Administracinių paslaugų teikimo aprašymų įtraukimas į dokumentų apskaitą
	 Prašymai, komisijos išvados ir išduoti leidimai / sprendimai registruojami savivaldybės dokumentų valdymo sistemoje.
Informacija apie priimtus sprendimus bei išduotus leidimus kirsti saugotinus želdinius yra viešinama savivaldybės interneto svetainėje.


